एनएच किनारे फेंक रहे कचरा
भास्कर संवाददाता | बिश्रामपुर
अंबिकापुर-बिश्रामपुर मुख्य मार्ग पर एनएच-43 में सड़क किनारे कचरा फेंका जा रहा है, इससे आने-जाने वाले लोगों को परेशानी हो रही है। पंचायत द्वारा इस ओर किसी प्रकार की पहल नहीं किए जाने से लोगों में नाराजगी देखी जा रही है।
स्वच्छ भारत मिशन अभियान के तहत पूरे देश में स्वच्छता के प्रति लोगों में चेतना आई है। शासन द्वारा भी स्वच्छता को लेकर विशेष कार्य किए जा रहे हैं। इसके लिए समय-समय पर जागरुकता अभियान भी चलाया जा रहा है, लेकिन नगर में जागरुकता देखने को नहीं मिल रही है। स्थानीय सिनेमा हॉल व लंबे समय से बंद पड़ी दुकानों के सामने आसपास के रहवासियों द्वारा कचरा फेंका जा रहा है। इसके अतिरिक्त रेलवे स्टेशन स्थित पेट्रोल पंप के पास भी लोगों द्वारा कचरा फेंकने से नगर की खूबसूरती को ग्रहण लग रहा है। एनएच पर दिनभगर कई लोगों का आना-जाना लगा रहता है। सड़क किनारे फैली गंदगी देखकर जागरुकता अभियान की याद आती है। गंदगी के कारण राहगीर यहां से तेजी से निकल जाते हैं। लंबे समय से फैली अव्यवस्था पर पंचायत प्रतिनिधियों का ध्यान नहीं जा रहा है। स्थानीय लोगों का कहना है कि पंचायत द्वारा कचरे को न कभी अन्यंत्र फेंका जाता है और न ही इसके लिए दूसरी व्यवस्था की जा रही है।
एनएच के किनारे फैले कचरे से हो रही है परेशानी।
hin_Deva bho_Deva hin_Deva hin_Deva hin_Deva